**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**H O T Ă R Â R E**

privind aprobarea modificării și completării Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava, precum și împuternicirea Președintelui Asociației de Dezvoltare Intercomunitară de Gestionare a Deșeurilor în Județul Suceava să semneze, în numele și pe seama membrilor Asociației, Actul adițional de modificare și completare a Statutului Asociației prevăzut în Anexa la prezenta hotărâre

Consiliul local al municipiului Câmpulung Moldovenesc, întrunit în ședința ordinară din data de 25 mai 2023;

Având în vedere :

-Referatul de aprobare al Primarului municipiului Câmpulung Moldovenesc, judeţul Suceava, nr……../……….;

- Raportul de specialitate al Direcției Poliția locală – Compartiment protecția mediului din cadrul Primăriei municipiului Câmpulung Moldovenesc, judeţul Suceava, înregistrat la nr......... /............;

- Raportul de specialitate al Compartimentului juridic din cadrul Primăriei municipiului Câmpulung Moldovenesc, judeţul Suceava, înregistrat la nr........ /............;

- Adresa Asociației de Dezvoltare Intercomunitară de Gestionare a Deșeurilor în Județul Suceava nr.45./08.05.2023;

- Prevederile art. I, pct. 1-32, art. II și art. III din Hotărârea de Guvern nr. 293/2023 privind modificarea şi completarea Hotărârii Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice;

- Prevederile art. 91 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

- Prevederile art.21 alin. (2) lit. f) și art. 33 din Ordonanța Guvernului nr. 26/2000 cu privire la asociații și fundații, cu modificările și completările ulterioare;

- Prevederile Legii nr. 51/2006 a serviciilor comunitare de utilităţi publice, republicată, cu modificările şi completările ulterioare;

În temeiul art. 89, al art. 129 alin. (7) lit.n) și alin.( 9) lit.c) și al art. 139 alin. (3) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

**HOTĂRĂŞTE:**

**Art.1.**Se aprobă modificarea și completarea Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava, conform Actului adițional prevăzut în Anexa care face parte integrantă din prezenta hotărâre.

**Art.2.**Se împuternicește Președintele Asociației de Dezvoltare Intercomunitară de Gestionare a Deșeurilor în Județul Suceava să semneze, în numele și pe seama membrilor Asociației, Actul adițional de modificare și completare a Statutului Asociației prevăzut în Anexa la prezenta hotărâre.

**Art.3.**Se împuternicește domnul Iulian GRĂDINARIU, consilier juridic în cadrul aparatului tehnic al Asociației să îndeplinească procedurile prevăzute de lege pentru autentificarea şi înregistrarea modificărilor și completărilor Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava prin înscrierea acestora în Registrul Asociaţiilor şi Fundaţiilor aflat la grefa Judecătoriei Suceava.

**Art.4.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

**PRIMAR**

**Negură Mihăiță**